༦ཀས་གནས་སོ་སོར་འོས་ཤོག་གྲངས་བཤེར་ཟིན་རྗེས་ཆུ་ཚོད་༢༤ནས་མ་འགྱངས་པར་ཐོབ་ཁུངས་སོ་སོའི་འོས་དམིགས་སམ་འོས་གཞི་དོ་བདག་སོ་སོར་ས་གནས་དེ་ནས་འོས་གྲངས་ཇི་ཐོབ་འོས་བསྡུའི་ཚོགས་མི་དང༌།ཟུར་དཔང་མཉམ་འཛོམས་ཐོག་ས་གནས་འོས་བསྡུའི་འགན་འཛིན་ནས་གསལ་བསྒྲགས་བྱེད་དགོས།གསལ་བསྒྲགས་ཟིན་པའི་འོས་དམིགས་སམ་འོས་གཞི་དོ་བདག་སོ་སོར་འོས་གྲངས་ཇི་ཐོབ་བསྡོམས་འབོར་འཁོད་པའི་རེའུ་མིག་ཟུར་འཛར་ཅ༽ལྟར་ཁ་གསལ་ཁམས་དྭངས་ཤིག་དང༌།དབུས་འོས་བསྡུ་ལས་ཁང་ནས་འོས་ཤོག་གྲངས་འབོར་ཇི་བྱུང་དང༌།འོས་འཕེན་པ་རྣམས་ལ་འགྲེམས་སྤེལ་ཇི་སོང༌།ལྷག་མ་ཇི་ཡོད།འོས་ཤོག་རྩིས་མེད་ཇི་སོང་བཅས་བྱུང་སོང་བསྡད་གསུམ་གྱི་ཁུངས་སོ་སོའི་ཐོ་གཞུང་ལ་ས་གནས་འོས་བསྡུའི་འགན་འཛིན་གྱི་མིང་རྟགས་དང༌།ཚོགས་ཆུང་གི་ལས་ཐམ་བཀོད་དེ་འཕྲལ་དུ་དབུས་འོས་བསྡུ་ལས་ཁང་ལ་འབུལ་དགོས།དབུས་འོས་བསྡུ་ལས་ཁང་ནས་དུས་ཚོད་གཏན་འབེབས་ལྟར་སྒྲིག་གསལ་བཞིན་འོས་ཤོག་གྲངས་བཤེར་ཕྱོགས་བསྡོམས་ཟིན་རྗེས་མཐའ་བསྡོམས་འོས་བསྡུའི་གྲུབ་འབྲས་གསར་ཤོག་དང༌།གསར་འགྱུར་བརྒྱུད་ལམ་ཁགས་གནས་འོས་བསྡུ་ལས་ཁང་ཁག་བཅས་བརྒྱུད་ཡོངས་ཁྱབ་གསལ་བསྒྲགས་བྱེད་དགོས།